ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

HOTĂRÂRE

- privind aprobarea Documentaţiei tehnico-economice pentru obiectivul de investiţii „Amenajare loc de joacă strada Colinei”

Având în vedere:

- referatul de aprobare înregistrat sub nr. 5164/22.03.2023 prin care primarul oraşului propune aprobarea Documentaţiei tehnico-economice pentru obiectivul de investiţii „Amenajare loc de joacă strada Colinei”;
- raportul de specialitate din partea compartimentului de resort, înregistrat sub nr. 5166/22.03.2023;

- dispoziţiile art. 44 alin. (1) din Legea nr. 273/2006, privind finanţele publice locale, cu modificările şi completările ulterioare;

- dispoziţiile art. 7 din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

- avizul secretarului general înregistrat sub nr. 5167/22.03.2023;

- avizul comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;


În temeiul prevederilor art. 129, alin. (2) lit. b) alin. (4) lit. d), ale art. 139 şi ale art. 196 alin. (1) lit. a) din OUG nr. 57/2019 privind Codul administrativ,


Consiliul Local al oraşului Boldeşti-Scăeni, întrunit în şedinţa publică ordinară, în data de 28.03.2023, adoptă prezenta hotărâre:

Art.1. (1) Se aprobă Documentaţia tehnico-economică pentru obiectivul de investiţii „Amenajare loc de joacă strada Colinei”, prevăzută în Anexa care face parte integrantă din prezenta hotărâre.

(2) Documentația tehnico-economică prevăzută în anexă este întocmită la nivel de studiu de fezabilitate, iar  opţiunea recomandată de proiectant este cea prezentată în scenariul nr.1.

Art.2. Prezenta hotărâre se comunică Serviciului patrimoniu local, monitorizare servicii  publice şi Serviciului urbanism amenajarea teritoriului, programe, achiziţii publice, proiecte, cadastru, control comercial şi transport local.

Art.3. Prezenta hotărâre se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
       PREŞEDINTE DE ŞEDINŢĂ,

          ALEXANDRU ROXANA                                   CONTRASEMNEAZĂ,








               SECRETAR GENERAL,







                        TUDOR FLORINA-NELI
Boldeşti-Scăeni,  28.03.2023

             JUDEŢUL  PRAHOVA

             CONSILIUL  LOCAL

 Nr. 5167/22.03.2023
A  V  I  Z

===========

· asupra proiectului de hotărâre privind aprobarea Documentaţiei tehnico-economice pentru obiectivul  de investiţii
„Amenajare loc de joacă strada Colinei”


Subsemnata Tudor Florina-Neli, secretar general al oraşului Boldeşti-Scăeni, analizând proiectul de hotărâre privind aprobarea Documentaţiei tehnico-economice pentru obiectivul  de investiţii „Amenajare loc de joacă strada Colinei”, am  constatat următoarele:
Potrivit art. 44 alin. (1) din Legea nr. 273/2006, privind finanţele publice locale, documentaţiile tehnico-economice ale obiectivelor de investiţii noi a căror finanţare se asigură integral sau în completare din bugetele locale, se aprobă de către autorităţile deliberative.
De asemenea, potrivit dispoziţiilor art. 7 alin. (7) din HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice „Studiul de fezabilitate se aprobă potrivit competenţelor stabilite prin Legea nr. 500/2002, cu modificările şi completările ulterioare, şi Legea nr. 273/2006, cu modificările şi completările ulterioare.
Faţă de cele de mai sus şi în conformitate cu prevederile art. 243, alin. (1)  lit. a) din OUG nr. 57/2019 privind Codul administrativ, avizez favorabil acest proiect.
SECRETAR GENERAL,

TUDOR FLORINA-NELI
